OpenLLM-France/wikimedia huggingface dataset:
# Evelyn Miralles

Evelyn Miralles (Caracas, Veneçuela, 1967) és una enginyera informàtica estatunidenca, d'origen veneçolà, pionera de la realitat virtual en la NASA.

## Biografia

En 1986, amb 19 anys, va emigrar cap als Estats Units. Volia ser arquitecta, però a la Universitat de Houston va començar a dissenyar amb ordinadors. En 1990 es va graduar per la Universitat Lamar en gràfiques de computació i en 1992 per la Universitat de Houston-Clear Lake en Informàtica. Ha treballat des d'aleshores al Laboratori de Realitat Virtual del Centre Espacial Lyndon B. Johnson durant més de 20 anys a Houston (Texas), on actualment és l'enginyera principal i estratega de tecnologia. El seu treball es fa servir per a entrenar els astronautes en l'activitat extravehicular.

### Experiència professional

Des de 1992, ha recolzat les activitats del Transbordador STS i les missions de l'Estació Espacial Internacional. El seu primer projecte va ser la construcció d'un model 3D d'una casa a la Lluna, que no va ser factible, encara que es podria usar en el futur per a una missió a Mart. Miralles va ser coautora del Dynamic Onboard Ubiquitous Graphics (DOUG) que es fa servir des de 1993 per a l'entrenament en realitat virtual dels astronautes de la missió STS 61, que va reparar el telescopi espacial Hubble. Va treballar també a l'Estació Espacial Internacional, dissenyant l'estructura i el treball dels astronautes.
En 2016 va ser una de les nou dones d'Amèrica Llatina en la llista de les 100 dones de 2016 de la BBC.

## Distincions

* Premi de Seguretat de Vol de la NASA
* CNET en castellà Top 20 dels hispans més influents als Estats Units - 2015
* CNET en castellà Top 20 dels hispans més influents als Estats Units - 2016
* Universitat de Houston-Clear Lake - Premi Alumne Distingit - 2016
* 100 dones (BBC) - 2016

## Referències

* 1 2 3 Claudia Cruz. «Evelyn Miralles: el poder de la realidad virtual al servicio de la NASA» (en castellà). cnet.com, 17-09-2015. [Consulta: 9 desembre 2016].
* ↑ Anna Seils. «Young women need strong female role models—and Evelyn Miralles is one» (en anglès). JSC Features. NASA, 23-03-2015. [Consulta: 9 desembre 2016].
* 1 2 Claudia Cruz. «Evelyn Miralles: El cerebro de la realidad virtual en NASA» (en castellà). cnet.com, 22-09-2016. [Consulta: 9 desembre 2016].
* 1 2 3 4 5 «World Renowned NASA Virtual Reality Pioneer Evelyn Miralles to Keynote Hispanicize CMO Summit» (en anglés). globenewswire.com, 01-12-2016. [Consulta: 9 desembre 2016].
* 1 2 Carmen Arístegui. «Quiénes son las 9 latinoamericanas en la lista de las 100 mujeres del 2016 de la BBC» (en castellà). BBC, 21-11-2016. [Consulta: 9 desembre 2016].
# Riu Teslin

El riu Teslin (en anglès Teslin River) és un riu d'Amèrica del Nord que discorre pel Canadà. És un afluent del riu Yukon. Neix a la Colúmbia Britànica, per tot seguit endinsar-se al territori del Yukon, on s'uneix al Yukon després de 393 km de recorregut, prop de la vila d'Hootalinqua. La seva conca és de 35.500 km².
Durant la febre de l'or de Klondike, entre 1896 i 1899, el riu es va convertir en una ruta popular per accedir als camps d'or de Klondike prop de Dawson City, després que els buscadors d'or passessin les muntanyes de la Costa pel Chilkoot Trail o el White Pass.

## Referències

* 1 2 The Atlas of Canada - Rivers
# Matriu permutació

La matriu permutació és la matriu quadrada amb tots els seus n × n elements iguals a 0, excepte un qualsevol per cada fila i columna, el qual ha de ser igual a 1. D'acord amb aquesta definició hi ha n! matrius de permutació diferents, de les quals una meitat correspon a matrius de permutació parell (amb el determinant igual a 1) i l'altra meitat a matrius de permutació senar (amb el determinant igual a -1). Per a n = 3 s'obté:
Matrius de permutació parell:
    ${\begin{pmatrix}1&0&0\\0&1&0\\0&0&1\\\end{pmatrix}}{\begin{pmatrix}0&0&1\\1&0&0\\0&1&0\\\end{pmatrix}}{\begin{pmatrix}0&1&0\\0&0&1\\1&0&0\\\end{pmatrix}}$
Matrius de permutació senar:
    ${\begin{pmatrix}0&0&1\\0&1&0\\1&0&0\\\end{pmatrix}}{\begin{pmatrix}0&1&0\\1&0&0\\0&0&1\\\end{pmatrix}}{\begin{pmatrix}1&0&0\\0&0&1\\0&1&0\\\end{pmatrix}}$
Pot notar-se que les matrius de permutació conformen un grup d'ordre n! respecte al producte.

## Propietats

* L'element neutre del grup és la matriu identitat.
* L'element invers de cada element del grup de matrius de permutació és la matriu transposada corresponent.
* Cada element del grup de matrius de permutació és una matriu ortogonal.
* El producte de matrius de permutació parell sempre genera una matriu de permutació parell.
* El producte de matrius de permutació imparell sempre genera una matriu de permutació parell.
* El producte de matrius de permutació de paritat diferent sempre genera una matriu de permutació senar.
* Observeu que les matrius de permutació parell conformen un semigrup i que a més el grup de matrius de permutació no és commutatiu.
* Cada element del grup de matrius de permutació fora del semigrup és una matriu simètrica.
# Tai Tzu-ying

Tai Tzu-ying (en xinès: 戴资颖; n. 20 juny 1994) és una esportista taiwanesa que competeix en bàdminton. El 2011, va guanyar el títol de la classificació taiwanesa quan tenia només 16 anys i 6 mesos d'edat, sent el número 1 més jove en la història de bàdminton de Taiwan.

## Referències

* ↑ «Tai Tsu Ying». victorsport.com. [Consulta: 22 juliol 2011].
# Sabiha Gürayman

Sabiha Gürayman, (nascuda Sabiha Rifat a Manastır, Imperi Otomà, 1910 - İzmir, 4 de gener de 2003) va ser la primera enginyera civil i una de les primeres jugadores de voleibol de Turquia. Jugà tant al primer equip femení turc, fundat pel Fenerbahçe en 1927, com també a l'equip masculí de Fenerbahçe, i arribà a ser la capitana d'aquest equip "mixt", guanyador de la lliga masculina de voleibol d'Istanbul el 1929.
Sabiha Rifat es matriculà a l'Escola Superior d'Enginyers (avui İstanbul Teknik Üniversitesi) d'Istanbul el 1927 i juntament amb Melek Ertuğ van ser les primeres dues noies a estudiar-hi. S'hi graduà el 1933, i esdevingué la primera enginyera turca. La primera obra que portà a terme fou el pont del km 86 a la carretera Ankara-Beypazarı, que els locals informalment anomenen "El Pont de la Noia" (Kız Köprüsü en turc). Gürayman també participà, en funcions de controladora, en la construcció d'Anıt Kabir, el mausoleu de Mustafa Kemal Atatürk, i la Gran Assemblea Nacional de Turquia, ambdós edificis a Ankara. Una fotografia de Gürayman es troba a l'exposició permanenta d'Anıt Kabir.
Estigué casada amb Remzi Gürayman, mort el 1993.

## Vegeu també

* Vecihe Taşçı

## Referències

* 1 2 http://www.haber3.com/o-ilk-turk-kadin-muhendis-433438h.htm
* ↑ http://www.aktifhaber.com/muhendis-kadinlar-is-bulmakta-zorlaniyor-1149594h.htm Arxivat 2015-12-12 a Wayback Machine.
* ↑ http://www.haberler.com/eskisehir-ataturk-un-muhendis-kizlari-2187658-haberi/
* 1 2 http://yazarlar.gazeteny.com/2014/03/31/ilklerin-kadini-sabiha-rifat-gurayman/ Arxivat 2016-02-02 a Wayback Machine.
* ↑ http://dergi.ituieee.com/kulturel/ilk-kadin-muhendisimiz-sabiha-gurayman Arxivat 2016-01-31 a Wayback Machine.
* ↑ http://e-bulten.library.atilim.edu.tr/sayilar/2013-03/encok.html Arxivat 2016-02-03 a Wayback Machine.
* ↑ http://www.hurriyet.com.tr/turkiye-nin-ilk-kadin-insaat-muhendisi-oldu-120247
* ↑ http://www.hurriyet.com.tr/genelkurmay-gurayman-in-fotografina-onay-verdi-10659565
* ↑ http://v3.arkitera.com/h37212-ilk-kadin-muhendis-calistigi-anitkabire-fotografiyla-donuyor.html

## Enllaços externs

* Imatges de Sabiha Gürayman
# Ciclisme als Jocs Olímpics d'Estiu de 1956

Als Jocs Olímpics d'Estiu de 1956 celebrats a la ciutat de Melbourne (Austràlia) es disputaren 6 proves de ciclisme, totes elles en categoria masculina. Aquestes proves es dividiren en dues de ciclisme en ruta, formades per una contrarellotge individual, el temps de la qual fou utilitzada per a decidir el resultat de la contrarellotge per equips, i en quatre proves de ciclisme en pista.
Les proves es realitzaren entre els dies 3 i 6 de desembre de 1956. Hi participaren un total de 161 corredors de 30 comitès nacionals diferents.

## Resum de medalles
### Ciclisma en ruta

| Prova | Or | Argent | Bronze |
| Ruta Detalls | Ercole Baldini | Arnaud Geyre | Alan Jackson |
| Ruta per equips Detalls | FrançaArnaud Geyre Maurice Moucheraud Michel Vermeulin | Regne UnitArthur Brittain William Holmes Alan Jackson | AlemanyaReinhold Pommer Gustav-Adolf Schur Horst Tüller |

### Ciclisma en pista

| Prova | Or | Argent | Bronze |
| Quilòmetre contrarellotge Detalls | Leandro Faggin | Ladislav Fouček | Alfred Swift |
| Velocitat individual Detalls | Michel Rousseau | Guglielmo Pesenti | Dick Ploog |
| Tàndem Detalls | AustràliaJoey Browne Anthony Marchant | TxecoslovàquiaLadislav Fouček Václav Machek | ItàliaGiuseppe Ogna Cesare Pinarello |
| Persecució per equips Detalls | ItàliaValentino Gasparella Antonio Domenicali Leandro Faggin Franco Gandini | FrançaMichel Vermeulin René Bianchi Jean Graczyk Jean-Claude Lecante | Regne UnitTom Simpson Donald Burgess Michael Gambrill John Geddes |

## Medaller

| Posició | País | | | | Total |
| 1 | Itàlia | 3 | 1 | 1 | 5 |
| 2 | França | 2 | 2 | 0 | 4 |
| 3 | Austràlia | 1 | 0 | 1 | 2 |
| 4 | Txecoslovàquia | 0 | 2 | 0 | 2 |
| 5 | Regne Unit | 0 | 1 | 2 | 3 |
| 6 | Alemanya | 0 | 0 | 1 | 1 |
| 6 | Sud-àfrica | 0 | 0 | 1 | 1 |

## Referències

* ↑ «Cycling Road at the 1956 Summer Olympics». olympedia.org. [Consulta: 30 juny 2024].
* ↑ «Cycling Track at the 1956 Summer Olympics». olympedia.org. [Consulta: 30 juny 2024].
* ↑ Wagg,, Stephen. «Tilting at windmills? Olympic politics and the spectre of amateurism.». A: The Palgrave handbook of olympic studies.. Palgrave Macmillan, 2012, p. 321-336.
# Norbert Verougstraete

Norbert Verougstraete (Kortrijk, 16 de desembre de 1934) va ser un ciclista belga, que fou professional entre 1957 i 1959. Com amateur, guanyà la medalla de plata al Campionat del Món en ruta de 1956 per darrere del neerlandès Frans Mahn. Va participar en els Jocs Olímpics de 1956.

## Palmarès

* 1957
** 1r a la Brussel·les-Lieja
** Vencedor d'una etapa al Circuit de les 6 Províncies del Sud-est

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Indulf d'Escòcia

Indulf d'Escòcia (gaèlic escocès: Idulb mac Causantín, mort el 962) fou rei d'Escòcia entre 954 i 962, fill de Constantí II. El seu nom deriva del nòrdic antic Hildulfr i de l'anglès antic Eadwulf. Succeí Malcolm I i es va apoderar d'Edimburg el 960, però els noruecs desembarcaren al nord del país, el venceren i el mataren.

## Referències

* ↑ Parra Faba, Jorge. Alma española bajo bandera inglesa. Lulu.com, p. 157. ISBN 978-1-4461-9885-8.
# Eeva Ruoppa

Eeva Ruoppa (Miehikkälä, 2 de maig de 1932 - Kotka, 27 d'abril de 2013), de soltera Eeva Saarainen, fou una esquiadora de fons finlandesa que va competir durant la dècada de 1960.
El 1960 va prendre part en els Jocs Olímpics d'Hivern de Squaw Valley, on disputà dues proves del programa d'esquí de fons. Guanyà la medalla de bronze en la prova dels relleus 3x5 quilòmetres, formant equip amb Siiri Rantanen i Toini Pöysti, mentre en la cursa dels 10 quilòmetres fou onzena. Quatre anys més tard, als Jocs d'Innsbruck, fou vuitena en la prova dels 5 quilòmetres i novena en la dels 10 quilòmetres. En el seu palmarès també destaca una medalla de bronze al Campionat del Món d'esquí nòrdic.

## Referències

* 1 2 3 «Eeva Ruoppa Olympic Results». sports-reference.com. Arxivat de l'original el 2020-04-17. [Consulta: 27 març 2020].
# Tarbel·les

Els tarbel·les (en llatí Tarbelli, en grec antic Τάρβελλοι) van ser un poble aquità que menciona Juli Cèsar
Vivien a tocar de l'Atlàntic, segons diu Estrabó, en una badia que dominaven completament. Tenien mines d'or que explotaven amb facilitat, ja que el mineral es trobava quasi a la superfície. S'estenien cap al sud del riu Adur, fins als Pirineus. Claudi Ptolemeu situa als tarbel·les al sud dels bitúriges i dels vivisques, i diu que el seu territori arribava als Pirineus.
La seva ciutat principal era Hudata (Aquae Tarbellicae), actual Dacs.

## Referències

* ↑ Cèsar, Juli. «Llibre III, XXVII.1». A: Guerra de les Gàl·lies (en llatí i català). Traducció: Icart, Joaquim. 3 vol. Barcelona: Fundació Bernat Metge, 1974, p. 175. DL B. 48252-1974. ISBN 8472250938.
* ↑ Juli Cèsar. De Bello Gallico, III, 27
* ↑ Manex Goyhenetche, Histoire générale du Pays basque : Préhistoire-époque romaine-Moyen Âge, volum 1, Donostia, Elkarlanean, 1998, 492 pàgs. (ISBN 2913156207), pàg. 65
* ↑ Smith, William (ed.). «Tarbelli». Dictionary of Greek and Roman Geography (1854). [Consulta: 5 agost 2022].
# Allan Davis

Allan Howard Davis (Ipswich, Queensland, 27 de juliol del 1980) és un ciclista australià, que fou professional entre el 2001 i primers de 2014. Destacava com a esprintador i en el seu palmarès destaca el Tour Down Under de 2009.
El 2006 va ser un dels cinc ciclistes de l'equip Würth que no van poder prendre la sortida al Tour de França de 2006 a conseqüència de l'Operació Port. Tanmateix, el 26 de juliol del 2006 va ser absolt per les autoritats espanyoles.
El seu germà Scott Davis també és ciclista professional.

## Palmarès

* 1997
** 1r al Giro de Basilicata
* 2003
** Vencedor d'una etapa de la Challenge de Mallorca
** Vencedor d'una etapa del Circuit de La Sarthe
* 2004
** 1r del Giro del Piemonte
** 1r del Trofeu Mallorca
** 1r del Trofeu Alcúdia
** Vencedor d'una etapa de la Volta a Alemanya
** Vencedor d'una etapa de la Volta a Polònia
* 2005
** Vencedor d'una etapa del Tour del Benelux
** Vencedor d'una etapa de la Volta a Aragó
** Vencedor de 3 etapes de la Volta a Múrcia
* 2006
** Vencedor de 2 etapes del Tour Down Under
* 2007
** Vencedor d'una etapa de la Volta a Catalunya
** Vencedor de 5 etapes de la Volta al Llac Qinghai
* 2008
** Vencedor d'una etapa del Tour Down Under
** Vencedor d'una etapa de la Volta a Polònia
* 2009
** 1r del Tour Down Under, vencedor de 3 etapes
* 2010
** Medalla d'or als Jocs de la Commonwealth en la prova en ruta

### Resultats al Tour de França

* 2004. 98è de la classificació general
* 2005. 84è de la classificació general

### Resultats a la Volta a Espanya

* 2007. Abandona (18a etapa)
* 2009. Abandona (9a etapa)
* 2010. 76è de la classificació general
* 2012. 167è de la classificació general

### Resultats al Giro d'Itàlia

* 2009. 119è de la classificació general

## Referències

* ↑ «Davis retires from cycling», 14-02-2014. [Consulta: 1r juliol 2014].

## Enllaços externs

* Fitxa a sitiodeciclismo.net
# Thomas Löfkvist

Thomas Löfkvist (Visby, 4 d'abril de 1984) és un ciclista suec, ja retirat, que fou professional del 2004 al 2014. Va córrer als equips Fdjeux.com, Française des Jeux, Team Columbia, Team Sky i IAM Cycling. Fins al 2010 emprà la grafia del cognom 'Lövkvist', però a partir d'aquell moment passà a escriure'l Löfkvist. L'agost de 2014 va anunciar la seva retirada al final de la temporada ja que li havien diagnosticat fatiga crònica. La seva darrera cursa fou la Volta a Llombardia. Una vegada retirat passà a exercir de director esportiu de l'equip continental suec Team Tre Berg-Bianchi.
Durant la seva carrera esportiva va prendre part en dues edicions dels Jocs Olímpics d'estiu, el 2004 i 2008. En el seu palmarès destaca el Campionat de Suècia en ruta de 2006, el de contrarellotge de 2004 i la Monte Paschi Eroica del 2009.

## Palmarès en ruta

* 2002
** Vencedor d'una etapa de la Volta a la Baixa Saxònia júnior
* 2003
** 1r al Circuit de les Ardenes
* 2004
** Campió de Suècia de contrarellotge
** 1r del Circuit de La Sarthe i vencedor d'una etapa
** Vencedor d'una etapa del Tour de l'Avenir
* 2006
** Campió de Suècia de ciclisme en ruta
* 2007
** Vencedor d'una etapa del Critèrium Internacional
* 2009
** 1r a la Monte Paschi Eroica
** Vencedor d'una etapa de la Sachsen-Tour
* 2013
** 1r al Tour del Mediterrani

### Resultats al Tour de França

* 2005. 61è de la classificació general
* 2006. 63è de la classificació general
* 2007. 64è de la classificació general
* 2008. 40è de la classificació general
* 2010. 17è de la classificació general

### Resultats a la Volta a Espanya

* 2007. 54è de la classificació general
* 2010. No surt (8a etapa)
* 2011. 52è de la classificació general

### Resultats al Giro d'Itàlia

* 2009. 25è de la classificació general. Porta la maglia rosa durant 1 etapa
* 2011. 20è de la classificació general

## Palmarès en ciclisme de muntanya

* 2002
** Campió d'Europa júnior en Camp a través

## Referències

* ↑ «IAM : Lövkvist retraité en fin de saison», 28-08-2014. Arxivat de l'original el 2014-08-29. [Consulta: 27 octubre 2023].
* 1 2 «Thomas Löfkvist». [Consulta: 27 octubre 2023].
* ↑ «Tokyo 2020 Olympics - News, Videos, Results & Schedule».
* ↑ «Löfkvist announces retirement from professional cycling». Cyclingnews.com. Future plc, 28-08-2014 [Consulta: 31 agost 2014].
* ↑ «Thomas Lovkvist lo deja: “Mi cuerpo ha dicho basta” / Profesionales / Noticias del ciclismo / BICI CICLISMO». [Consulta: 27 octubre 2023].
* ↑ «Lovkvist se despide: “Cuelgo la bici después de Lombardía” / Profesionales / Noticias del ciclismo / BICI CICLISMO». [Consulta: 27 octubre 2023].
* ↑ «Thomas Lövkvist, al frente de un nuevo continental sueco / Profesionales / Noticias del ciclismo / BICI CICLISMO». [Consulta: 27 octubre 2023].
* ↑ «Olympedia – Thomas Löfkvist». [Consulta: 27 octubre 2023].

## Enllaços externs

* Fitxa de Thomas Lövkvist a sitiodeciclismo.net
# Raymond Martin

Raymond Martin (Saint-Pierre-du-Regard, 22 de maig de 1949) és un ciclista francès, ja retirat, que fou professional entre 1973 i 1983.
Com a ciclista amateur va prendre part, sense sort, en els Jocs Olímpics d'Estiu de 1972. Els seus èxits més importants els aconseguí al Tour de França de 1980, en què finalitzà en la tercera posició de la classificació general, a més de guanyar una etapa i el Gran Premi de la Muntanya. Anteriorment guanyà dues edicions de la París-Camembert i una del GP Ouest France-Plouay.

## Palmarès

* 1974
** 1r de la Route Nivernaise
** 1r del GP Ouest France-Plouay
* 1975
** 1r de la París-Camembert
* 1978
** 1r al Gran Premi de Plumelec
** Vencedor d'una etapa del Circuit de La Sarthe
** Vencedor d'una etapa del Critèrium Internacional
* 1979
** 1r de la París-Camembert
* 1980
** 1r al Trofeu dels Escaladors
** Vencedor d'una etapa del Tour de França i del Gran Premi de la Muntanya
** Vencedor d'una etapa del Dauphiné Libéré

### Resultats al Tour de França

* 1973. 35è de la classificació general
* 1975. 30è de la classificació general
* 1976. 15è de la classificació general
* 1977. 11è de la classificació general
* 1978. 12è de la classificació general
* 1979. 24è de la classificació general
* 1980. 3r de la classificació general. Vencedor d'una etapa. 1r del Gran Premi de la Muntanya
* 1981. 17è de la classificació general
* 1982. 8è de la classificació general
* 1983. 43è de la classificació general

### Resultats a la Volta a Espanya

* 1979. 13è de la classificació general

## Referències

* ↑ «MARTIN Raymond». [Consulta: 28 juliol 2024].
* 1 2 «Olympedia – Raymond Martin». [Consulta: 28 juliol 2024].

## Enllaços externs

* Fitxa de Raymond Martin a sitiodeciclismo.net
* Raymond Martin a ProCyclingStats
# Anthony Roux

Anthony Roux (Verdun, 18 d'abril de 1987) fou un ciclista francès, professional des del 2008 fins al 2022.
El 2009 guanyà una etapa de la Volta a Espanya, sent aquesta la seva victòria més destacada conjuntament amb el Campionat de França en ruta.

## Palmarès

* 2005
** 1r al Circuit de Lorena sub-19
* 2009
** Vencedor d'una etapa de la Volta a Espanya
** Vencedor d'una etapa del Circuit de La Sarthe
* 2010
** Vencedor d'una etapa del Circuit de Lorena
** Vencedor d'una etapa del Tour de Poitou-Charentes
* 2011
** 1r al Circuit de La Sarthe i vencedor d'una etapa
** 1r al Circuit de Lorena i vencedor de 2 etapes
** 1r al Gran Premi del Somme
* 2013
** Vencedor d'una etapa de l'Étoile de Bessèges
** Vencedor d'una etapa a la Volta a Burgos i 1r a la Classificació per punts
* 2015
** Vencedor d'una etapa al Circuit de la Sarthe
* 2018
** Campió de França en ruta
** Vencedor d'una etapa a la Ruta d'Occitània
** Vencedor d'una etapa al Tour del Llemosí

### Resultats a la Volta a Espanya

* 2009. 120è de la classificació general. Vencedor d'una etapa
* 2013. 34è de la classificació general
* 2014. Abandona (15a etapa)
* 2017. 52è de la classificació general
* 2020. 66è de la classificació general

### Resultats al Tour de França

* 2010. 167è de la classificació general
* 2011. 101è de la classificació general
* 2012. 126è de la classificació general
* 2016. 63è de la classificació general
* 2019. 102è de la classificació general

### Resultats al Giro d'Itàlia

* 2013. Abandona (16a etapa)
* 2015. 87è de la classificació general
* 2018. 76è de la classificació general

## Referències

* ↑ «Ciclismo: Altas y bajas del mercado de fichajes» (en castellà). Marca, 19-09-2022. [Consulta: 6 desembre 2022].

## Enllaços externs

* Fitxa d'Anthony Roux a sitiodeciclismo.net
# Vincent Barteau

Vincent Barteau (Caen, 18 de març de 1962) va ser un ciclista francès, que fou professional entre 1983 i 1990. Els seus principals èxits els va obtenir al Tour de França, on vestí el mallot groc durant 12 etapes en l'edició de 1984 i guanyà una etapa el 14 de juliol de 1989.

## Palmarès

* 1982
** Vencedor d'una etapa del Tour del Llemosí
* 1983
** Vencedor d'una etapa del Tour de l'Avenir
** Vencedor d'una etapa del Circuit de La Sarthe
* 1984
** 1r al Circuit des genêts verts
** 1r a la Maël-Pestivien
** 1r a la Polynormande
** Vencedor d'una etapa del Tour de l'Oise
* 1985
** 1r a la Ronde d'Aix-en-Provence
* 1986
** Vencedor d'una etapa dels Quatre dies de Dunkerque
* 1989
** 1r a Barentin
** 1r a Lisieux
** Vencedor d'una etapa del Tour de França
* 1990
** Vencedor d'una etapa de la Midi Libre

### Resultats al Tour de França

* 1984. 28è de la classificació general. Porta el mallot groc durant 12 etapes
* 1986. Abandona (1a etapa)
* 1989. 97è de la classificació general. Vencedor d'una etapa
* 1990. 133è de la classificació general

## Enllaços externs

* Fitxa de Vincent Barteau a sitiodeciclismo.net